

 
Na podlagi četrtega odstavka 106. člena Zakona o letalstvu (Uradni list RS, št. 85/24) ministrica za infrastrukturo v soglasju z ministrom za gospodarstvo, turizem in šport sprejme







[bookmark: _Hlk209084099]PROGRAM ZA VEČJO LETALSKO POVEZLJIVOST V REPUBLIKI SLOVENIJI V LETIH 2023 - 2026






	Ministrica za infrastrukturo 
Mag. Alenka Bratušek
	Minister za gospodarstvo, turizem in šport
Matjaž Han

	
	












Kraj in datum: Ljubljana, 12. 1. 2026


Vsebina	

1.	UVOD	3
2.	STANJE IN IZZIVI NA PODROČJU LETALSKE POVEZLJIVOSTI V SLOVENIJI	3
2.1 STANJE V SLOVENSKEM TURIZMU	4
3.	SPLOŠNO O SHEMI DRŽAVNE POMOČI	5
4.	PROGRAM ZA VEČJO LETALSKO POVEZLJIVOST	6
4.1 LETALSKE PROGE	6
4.1.1 PREDNOSTNI SEZNAM 10 PROG (I. seznam)	7
4.1.2 DOPOLNILNI SEZNAM 7 PROG (II. seznam)	7
4.1.3 DODATNI SEZNAM PROG (III. seznam)	8
4.2 SOFINANCIRANJE PROG	8
4.3 OSNOVNA MERILA ZA DODELITEV POMOČI	8
4.3.1 VREDNOTENJE OSNOVNIH MERIL	9
4.3.2 RAZČLENITEV OSNOVNIH MERIL	9




1. [bookmark: _Toc410246079][bookmark: _Toc21552084][bookmark: _Toc98837008][bookmark: _Toc129072986]
UVOD

Z dnem 8. 2. 2023 je začel veljati Zakon o pomoči za zagotovitev večje letalske povezljivosti (Uradni list Republike Slovenije, št. 16/23), s katerim sta si Ministrstvo za infrastrukturo Republike Slovenije in Ministrstvo za gospodarstvo, tehnologijo in šport Republike Slovenije prizadevali spodbuditi vzpostavitev novih neposrednih rednih letalskih prog iz in v Slovenijo, s čimer bi se izboljšala letalska povezljivost Slovenije. Tako bi se povečala mobilnost državljanov, hkrati pa bi povečanje turizma in trgovinske izmenjave pozitivno vplivalo tudi na gospodarsko rast in bruto domači proizvod.

Zakon o pomoči za zagotovitev večje letalske povezljivosti predstavlja pravno podlago za dodelitev državne pomoči letalskim prevoznikom za začetek obratovanja novih letalskih prog, za prevoz potnikov na javno letališče na ozemlju Republike Slovenije, na katerem se opravlja mednarodni zračni prevoz, ali z njega, do enega kraja pristanka na ozemlju držav v skupnem evropskem zračnem prostoru[footnoteRef:2]. Pomoč se je določila v skladu s Smernicami Evropske komisije o državni pomoči letališčem in letalskim prevoznikom, zato se je ukrep pomoči začel  izvajati z dnem izdaje pozitivne odločitve Evropske komisije o združljivosti sheme z notranjim trgom Evropske unije. [2:  Med države v skupnem evropskem zračnem prostoru štejemo države članice Evropske unije in države, ki so sklenile Večstranski sporazum med Evropsko skupnostjo in njenimi državami članicami, Republiko Albanijo, Republiko Bolgarijo, Bosno in Hercegovino, Republiko Črno goro, Republiko Hrvaško, Republiko Islandijo, Nekdanjo jugoslovansko republiko Makedonijo (zdaj Severno Makedonijo), Kraljevino Norveško, Romunijo, Republiko Srbijo in Začasno upravo misije Združenih narodov na Kosovu o vzpostavitvi skupnega evropskega zračnega prostora o vzpostavitvi skupnega evropskega zračnega prostora (ECAA) z dne 9. 6. 2006 (Uradni list EU, št. L 285 z dne 16. 10. 2006. pp. 3-46). 
] 


Dne 5. 10. 2025 se je začel uporabljati Zakon o letalstvu (Uradni list RS št. 85/24; v nadaljnjem besedilu: ZLet-1), ki v drugem odstavku 304. člena določa, da z dnem njegove uveljavitve preneha veljati Zakon o pomoči za zagotovitev večje letalske povezljivosti (Uradni list RS, št. 16/23), uporablja pa se do začetka uporabe ZLet-1. Vezano na omenjeno je od 5. 10. 2025 pravna podlaga za dodelitev pomoči za zagotavljanje večje letalske povezljivosti ZLet-1, ki področje letalske povezljivosti ureja v 104. do 107. členu. 
2. [bookmark: _Toc129072987][bookmark: _Hlk209079344]STANJE IN IZZIVI NA PODROČJU LETALSKE POVEZLJIVOSTI V SLOVENIJI

Zaradi posledic pandemije virusa COVID-19 je bil letalski promet v Evropi in po svetu omejen, enako velja za Slovenijo. Turistični tokovi so bili v času prepovedi opravljanja letov povsem zaustavljeni, po ponovni postopni vzpostavitvi prometa pa znatno okrnjeni. Letalski promet se na noge postavlja postopoma. Po podatkih Mednarodnega združenja zračnega prometa je bilo novembra 2021 v Evropi 75% letov iz leta 2019, a le 54 odstotkov destinacij. 

Podatki evropskega statističnega urada Eurostata kažejo, da je imela Slovenija avgusta 2022 še vedno 42% manj letov kot avgusta 2019. Po podatkih sodeč, je upad potniškega prometa v Sloveniji v letu 2020 v primerjavi z letom 2019 znašal 83,3%, medtem ko znaša povprečje v Evropski uniji 73,3%. Slovenija je leta 2022 zabeležila največji upad potniškega prometa med državami članicami Evropske unije in je v letu 2022 še vedno na dnu lestvice evropskih držav po okrevanju letalskega prometa. Po poročilu ACI Europe za leto 2024 je skupna letalska povezljivost v Evropi še vedno za 14% nižja kot pred pandemijo leta 2019. Čeprav je to izboljšanje v primerjavi z letom 2023 (ko je bila 16% nižja), še vedno zaostaja za skoraj popolnoma obnovljenimi potniškimi tokovi. Slovenija se uvršča med države z najslabšo letalsko povezljivostjo v Evropi. Njena povezljivost je za 29% nižja kot leta 2019, kar jo postavlja na slabši položaj kot katera koli druga članica Evropske unije, razen Švedske in Finske.

Na Letališču Jožeta Pučnika Ljubljana, enem od treh letališč v Sloveniji, na katerem se opravlja mednarodni zračni prevoz, v poletni sezoni letenja v letu 2019 obratovalo devetindvajset rednih letalskih prog. Številka se je v poletni sezoni 2022 znižala na devetnajst.

K zmanjšanju števila potnikov in letalskih povezav v zadnjih letih v Sloveniji je dodatno prispeval stečaj nacionalnega letalskega prevoznika Adrie Airways, ki je prevoze opravljal do 1. 10. 2019. Dodatni razlog za zmanjšanje letalske povezljivosti je prepoved letenja ruskih letalskih prevoznikov v Evropski uniji, saj bi bila brez ukrajinsko - ruskega konflikta Ljubljana z Moskvo povezana predvidoma na štirinajstih letih tedensko. Iz istega razloga še ni ponovno vzpostavljena linija Ljubljana – Helsinki. Leta 2018 je Letališče Jožeta Pučnika Ljubljana, enem od treh letališč v Republiki Sloveniji, na katerem se opravlja mednarodni zračni prevoz, zabeležilo 1.818.229 potnikov. V letu 2024 je letališče oskrbelo 1.438.713 potnikov, kar je 13,3% več kot prejšnje leto, vendar še vedno 21% manj kot leta 2018. K zmanjšanju števila potnikov in letalskih povezav v zadnjih letih v Sloveniji je dodatno prispeval stečaj nacionalnega letalskega prevoznika Adrie Airways, ki je prevoze opravljal do 1. 10. 2019. Dodatni razlog za zmanjšanje letalske povezljivosti je prepoved letenja ruskih letalskih prevoznikov v Evropski uniji in omejitve, povezane z vojno v Ukrajini.

Letalske proge znotraj Evropske unije, ki so bile do leta 2019 v voznem redu ljubljanskega letališča in v začetku leta 2025 še niso nadomeščene, so: Berlin, Manchester, Praga, Sofija in Dunaj. Zaradi ukinitve letalskih prog je zmanjšana letalska dostopnost Slovenije, kar se odraža predvsem na turističnem izkupičku Slovenije in manjši mobilnosti pri poslovnih potovanjih. MICE segment v Sloveniji je prav zaradi slabe povezljivosti nekonkurenčen na mednarodnem trgu.

Na letalsko povezljivost Slovenije pa pozitivno vpliva izvajanje javnega razpisa, na podlagi katerega je bilo do danes zaključenih 9 rokov za vložitev vlog za dodelitev pomoči. Letalski prevoznik Luxair je od 14. 9. 2023 zagotavljal progo LUX (Luksemburg) – LJU (Ljubljana) – LUX (Luksemburg) - dvakrat tedensko s 76-sedežnikom, Norwegian Air od 29. 4. 2024  progo CPH (Kopenhagen) – LJU (Ljubljana) – CPH (Kopenhagen) - dvakrat tedensko s 148-sedežnikom, airBaltic od 2. 5. 2024 progo RIX (Riga) – LJU (Ljubljana) – RIX (Riga) - dvakrat tedensko s 189-sedežnikom, medtem ko je Iberia Airlines progo MAD (Madrid) – LJU (Ljubljana) – MAD (Madrid) zagotavljala od 29. 7. do 5. 9. 2024 (dvakrat tedensko s 100-sedežnikom). Prevoznik Eurowings je 12. 4. 2025 vzpostavil progo DUS (Düsseldorf) – LJU (Ljubljana) – DUS (Düsseldorf) s tremi leti na teden s 150-sedežnim oziroma po potrebi 180-sedežnim zrakoplovom. Prevoznik airBaltic bo od 25. 10. 2025 zagotavljal progo LPA (Gran Canaria) – LJU (Ljubljana) – LPA (Gran Canaria).
V letu 2024 je na Letališču Jožeta Pučnika Ljubljana obratovalo 25 rednih neposrednih letalskih prog, v poletni sezoni letenja 2025 pa 26.
[bookmark: _Toc129072988][bookmark: _Hlk209078885]2.1 STANJE V SLOVENSKEM TURIZMU

Slovenski turizem je v pretežni meri odvisen od potovanj tujih turistov, ki so pred pandemijo ustvarili kar 75% vseh turističnih prihodov in 72% prenočitev v Sloveniji. 

Po močnem upadu turističnega prometa v letu 2020 (49-odstotni delež prihodov glede na leto 2019 in 58-odstotni delež nočitev glede na leto 2019), so sicer slovenski turizem reševali domači gosti. Upad tujih gostov, med temi tudi letalskih, je bil precejšen. Od 17 letalskih prevoznikov, ki so opravljali redne prevoze v letu 2019, je bila v letu 2020 zabeležena najnižja vrednost v oktobru 2020 z le šestimi prevozniki.

V letu 2021 znaša vrednost izvoza potovanj 1,5 milijarde evrov, kar je za 25,7% več kot v istem obdobju leta 2020, a še vseeno kar 47% manj kot v letu 2019, ko je vrednost izvoza potovanj znašala 2,8 milijarde evrov.

Od začetka januarja do konca novembra 2022 je Slovenijo obiskalo 5,6 milijona turistov. Njihovih prenočitev je bilo nekaj manj kot 14,9 milijona, kar je za 42%več kot v istem obdobju lani. Domači turisti so ustvarili 5,2 milijona prenočitev, tuji pa 9,6 milijona, ki tako predstavljajo 65% vseh prenočitev. V primerjavi z enajstimi meseci leta 2019 beležimo 0,92% manj prenočitev (26,4% več domačih in 11,3% manj tujih). Turisti so v enajstih mesecih leta 2022 največ prenočitev opravili v gorskih občinah (31,57%), sledijo obmorske občine (20%) in zdravilišča (19,8%). Največkrat so prespali v hotelih (41,34%), sledijo zasebne sobe in apartmaji (22,7%) ter kampi (15,65%). Največ tujih turističnih prenočitev je bilo ustvarjenih s strani gostov iz Nemčije, Avstrije, Italije in Nizozemske. V desetih mesecih 2022 smo v Sloveniji ustvarili 2,49 milijarde evrov priliva iz naslova izvoza potovanj, kar je 72,9% več kot v enakem obdobju lani. 

V letu 2024 je Slovenija v primerjavi z letom 2023 zabeležila 6,3-odstotno rast prihodov turistov, kar skupno pomeni 6,58 milijona obiskovalcev. Število prenočitev se je na letni ravni povečalo za 4,5%, s čimer je Slovenija dosegla skupno 16,85 milijona prenočitev.
3. [bookmark: _Toc129072989]SPLOŠNO O SHEMI DRŽAVNE POMOČI

1. Pravna podlaga

Pravni okvir sheme državne pomoči predstavljata ZLet-1 in Smernice Evropske komisije o državni pomoči letališčem in letalskim prevoznikom.

2. Instrument državne pomoči

Pomoč se dodeli v obliki subvencij letalskim prevoznikom za začetek obratovanja nove letalske proge. Nova letalska proga, ki je upravičena do pomoči, je s tem programom določena proga, ki še ne obratuje pred vložitvijo pisne vloge za dodelitev pomoči niti na tej povezavi ne obratuje železniška storitev za visoke hitrosti ali drugo letališče v istem ciljnem območju (100 km ali 60 min potovanja) in pod primerljivi pogoji, zlasti v smislu dolžine potovanja.

3. Upravičeni stroški

Upravičeni stroški so stroški letaliških pristojbin tj. pristojbin, obračunanih v korist upravnega organa letališča, ki jo plačajo uporabniki letališča za uporabo objektov, naprav in sredstev ter storitev, ki jih zagotavlja izključno upravni organ letališča in ki so povezane s pristankom, vzletom, osvetlitvijo in parkiranjem zrakoplova ter sprejemom in odpremo potnikov in tovora, vključno z dajatvami ali taksami, ki se plačajo za storitve zemeljske oskrbe, in taksami za centralizirano infrastrukturo za zemeljsko oskrbo, za prihod in odhod zrakoplova z letališča v Sloveniji. 

4. Intenzivnost državne pomoči

Najvišji znesek pomoči lahko znaša do največ 50% vrednosti upravičenih stroškov.

5. Upravičenci

       Do pomoči so upravičeni:
1. letalski prevozniki z veljavno operativno licenco, ki jo je izdala država članica Evropske unije ali država, ki je članica skupnega evropskega zračnega prostora, v skladu z Uredbo o skupnih pravilih za opravljanje zračnih prevozov v Skupnosti št. 1008/2008/ES,
2. ki opravljajo ali bodo opravljali mednarodni redni zračni prevoz potnikov,
3. imajo prometne pravice za opravljanje mednarodnega zračnega prevoza in 
4. niso v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo z notranjim trgom. Šteje se, da prijavitelj pogoj izpolnjuje, če odločba Evropske Komisije še ni dokončna, prijavitelj pa je domnevno neupravičeno pridobljena sredstva položil na posebni skrbniški račun in z njimi ne razpolaga.

6. Spodbujevalni učinek

Državno pomoč je mogoče dodeliti samo, če nova letalska proga začne obratovati šele po vložitvi pisne vloge za dodelitev pomoči. 

Pomoči ni mogoče dodeliti za obratovanje letalske proge, ki na dan vložitve vloge: 
-  že tekoče obratuje (promet na progi se dejansko že izvaja v okviru tekočega tedenskega razporeda letov), ali
- še ne obratuje, vendar je v rezervacijskem sistemu objavljena namera katerega koli prevoznika za obratovanje te proge, za obdobje, ko je vozovnice za to progo že mogoče kupiti.

7. Kumulacija pomoči

Pomoči ni mogoče kombinirati z nobeno drugo vrsto pomoči, dodeljeno za obratovanje nove letalske proge.




8. Postopek dodelitve pomoči

Postopek se začne z vložitvijo vloge za dodelitev pomoči v fizični oziroma elektronski obliki na ministrstvo, pristojno za zračni promet (v nadaljevanju: Ministrstvo za infrastrukturo Republike Slovenije), v skladu z javnim razpisom za večjo letalsko povezljivost (v nadaljevanju: javni razpis).

Ministrstvo za infrastrukturo Republike Slovenije bo javni razpis objavilo po sprejemu programa, v Uradnem listu Republike Slovenije, Uradnem listu Evropske unije in na portalu e-uprava, najkasneje do 31. 1. 2026. Na razpis se bo mogoče prijaviti v zaporednih rokih. 

V razpisni dokumentaciji, ki bo objavljena na spletni strani Ministrstva za infrastrukturo Republike Slovenije, bodo navedeni podatki, ki jih mora vsebovati vloga, da se šteje kot formalno popolna. 

Vlogi mora biti poleg izpolnjenih obrazcev, ki bodo del razpisne dokumentacije, priložen poslovni načrt, iz katerega je razvidno, da bo letalska proga, za katero bi letalski prevoznik prejel pomoč, po obdobju financiranja postala donosna zanj brez javnega financiranja.

Poslovni načrt mora vsebovati:
· podatke o novi letalski progi z opredelitvijo razporeda letov,
· podatke o predvidenem številu potnikov,
· podatke o donosnosti ob izteku obdobja javnega financiranja,
· podatke o obdobju poslovanja po prenehanju javnega financiranja in
· način trženja nove proge, da se zagotovi cilj donosnosti do konca obdobja javnega financiranja.

Če letalski prevoznik vlogi ne priloži poslovnega načrta, mora priložiti pisno izjavo o nepreklicni zavezi letališču, da bo proga delovala še najmanj tako dolgo, kot je dolgo obdobje, za subvencioniranje katerega letalski prevoznik kandidira.

Komisija za dodelitev pomoči (v nadaljnjem besedilu: komisija), ki vodi postopek javnega razpisa, opravi strokovni pregled formalno popolnih vlog in opravi izbirni postopek na podlagi izpolnjevanja pogojev in meril.

Izbranim upravičencem bodo vročeni posamezni sklepi o izbiri skupaj s pozivom k podpisu pogodb, v katerih bodo navedene pravice in obveznosti pogodbenih strank skladno z 229. členom Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 –ZIPRS1011, 3/13, 81/16, 11/22, 96/22, 105/22 – ZZNŠPP, 149/22, 106/23, 88/24, 79/25 in 95/25).

Letalski prevozniki vsake tri mesece od začetka veljavnosti pogodbe Ministrstvu za infrastrukturo Republike Slovenije pošljejo poročilo za pretekle mesece, na podlagi katerega bosta ugotovljeni utemeljenost in višina pomoči. 

9. Proračun sheme

Skupni predvideni znesek pomoči znaša 16.800.000 EUR, in sicer 5.600.000 EUR letno.

4. [bookmark: _Toc129072990]PROGRAM ZA VEČJO LETALSKO POVEZLJIVOST

Program je pripravljen na podlagi četrtega odstavka 106. člena in drugega odstavka 107. člena ZLet-1. V njem so določene (i) letalske proge, ki so upravičene do sofinanciranja, (ii) natančnejša merila za izbiro upravičencev in (iii) odstotek sofinanciranja.

[bookmark: _Toc129072991]     4.1 LETALSKE PROGE

Cilj programa je določitev letalskih prog do najpomembnejših evropskih središč in strateških tujih trgov, ki so za Republiko Slovenijo izrednega gospodarskega pomena. 

Letalske proge so združene v tri sklope. Prednostni seznam obsega deset prog in dopolnilni sedem, medtem ko so v dodatnem tretjem sklopu zajete vse destinacije v ECAA, ki niso zajete v predhodnih dveh seznamih.

Pristojna ministra si pridržujeta pravico do spremembe tega programa zaradi sprememb ali dopolnitev seznamov letalskih prog v odvisnosti od razvoja tega zračnega prometa v ECAA oziroma stališča Evropske komisije. Sprememba programa bo objavljen na spletni strani Ministrstva za infrastrukturo Republike Slovenije.

[bookmark: _Toc129072992]4.1.1 PREDNOSTNI SEZNAM 10 PROG (I. seznam)

DESTINACIJA – LETALIŠČE Z IATA[footnoteRef:3] KODO [3:  Mednarodno združenje letalskih prevoznikov (angl. IATA). ] 


	SKUPINA A – POVEZLJIVOST 
(ang. CONNECTIVITY)
	SKUPINA B – POVEZAVA, KI JE KONČNA DESTINACIJA 
(ang. POINT TO POINT)

	DUNAJ

(LETALIŠČE SCHWECHAT INTL - VIE)
	BRUSELJ

(LETALIŠČE BRUSSELS SOUTH CHARLEROI - CRL)

	KOPENHAGEN

(LETALIŠČE KASTRUP - CPH)
	SKOPJE

(MEDNARODNO LETALIŠČE SKOPJE - SKP)

	ATENE

(LETALIŠČE ELEFTHERIOS VENIZELOS - ATH)
	PRAGA

(LETALIŠČE VACLAV HAVEL - PRG)

	MADRID

(LETALIŠČE ADOLFO SUÀREZ-BARAJAS - MAD)
	BERLIN

(LETALIŠČE  BRADENBURG – BER)

	AMSTERDAM

(LETALIŠČE SCHIPHOL - AMS)

	HELSINKI 

(LETALIŠČE HELSINKI-VANTAA - HEL)



[bookmark: _Toc129072993]4.1.2 DOPOLNILNI SEZNAM 7 PROG (II. seznam)

	RIM

(LETALIŠČE LEONARDO DA VINCI-FIUMICINO - FCO

	STOCKHOLM

(LETALIŠČE ARLANDA - ARN)

	OSLO

(LETALIŠČE GARDERMOEN - OSL)

	BARCELONA

(LETALIŠČE JOSEP TARRADELLAS BARCELONA - EL PRAT - BCN)

	LIZBONA

(LETALIŠČE HUMBERTO DELGADO - LIS)

	PRIŠTINA

(MEDNARODNO LETALIŠČE PRIŠTINA ADEM JASHARI – PRN)

	PARIZ

(LETALIŠČE ORLY – ORL)



[bookmark: _Toc129072994]4.1.3 DODATNI SEZNAM PROG (III. seznam)

Dodatni seznam prog zajema vse destinacije na ozemlju ECAA, ki niso zajete v prednostnem oziroma dopolnilnem seznamu.

[bookmark: _Toc129072995]4.2 SOFINANCIRANJE PROG 

Letalske proge bodo financirane v višini 50% letaliških pristojbin na odhodnem letališču v Republiki Sloveniji.

Ne glede na to, na kateri seznam je uvrščena nova letalska proga, letalski prevoznik vloži vlogo za dodelitev pomoči za obdobje financiranja v trajanju največ treh let od začetka obratovanja proge in v razpisanih rokih.

Znesek letnih finančnih sredstev je predviden za financiranje vseh desetih prednostnih prog, pri čemer bodo proge iz dopolnilnega seznama financirane le, če bo po preteku prvega roka za vložitev vlog ugotovljen preostanek sredstev. Proge iz dodatnega tretjega sklopa bodo predmet financiranja le, če sredstva za vzpostavitev prednostnih prog (in prog iz dopolnilnega seznama) ne bodo v celoti porabljena. 

Glede na to, da na podlagi javnega razpisa v letu 2023 in 2024 niso bila dodeljena vsa sredstva, ki so bila predvidena za ti leti, bo nov razpis objavljen za letalske proge, ki bodo začele obratovati v letu 2026 do višine razpoložljivih sredstev. 

[bookmark: _Toc129072996]4.3 OSNOVNA MERILA ZA DODELITEV POMOČI

Osnovna merila za dodelitev pomoči (v nadaljnjem besedilu: merila), kot so določena v tretjem odstavku 106. člena Zakona o letalstvu, so s programom opredeljena kot:

1. število dodatno prepeljanih potnikov v enem letu, ki jih letalski prevoznik predvideva na letalski progi v obdobju za subvencioniranje katerega kandidira;
2. letenje v časovnem bloku, pri čemer letalski prevoznik pridobi dodatne točke, kadar je jutranji predvideni odhod z letališča na ozemlju Republike Slovenije, na katerem se opravlja mednarodni zračni prevoz potnikov, pred določeno uro zjutraj in prihod po določeni uri zvečer. Kadar vsi tedenski leti niso predvideni ob isti uri, se dodatne točke podeli takrat, ko merilu ustreza najmanj 50% letov;
3. število letalskih povezav letalskega prevoznika iz namembnega letališča, pri čemer je za pridobitev točk nujno, da letalski prevoznik omogoča nadaljevanje poti s povezavami z namembnega letališča v sklopu iste letalske vozovnice. Število povezav se opredeli kot število različnih destinacij, kamor prevoznik v trenutku vložitve vloge za dodelitev pomoči opravlja lete z namembnega letališča;
4. red letenja na letališča Republike Slovenije, na katerih se opravlja mednarodni zračni prevoz potnikov, pri čemer se upošteva predvidena tedenska frekvenca (število povratnih letov na progi v enem tednu);
5. višina letalske prevoznine, pri čemer se upošteva najvišja možna cena enosmerne vozovnice v ekonomskem razredu, ki ne vključuje dodatka za fleksibilnost, letaliških taks in oddane prtljage, in
6. doseganje trajnosti v letalstvu, ki se odraža v izvajanju ukrepov za varstvo okolja v letalstvu (SAF in drugi alternativni viri goriv), ukrepov nižanja hrupa, ki ga ustvarjajo letala, in ukrepov ravnanja z odpadno embalažo.

Pri vsakem od sklopov letalskih prog so vrednosti posameznega merila izražene v točkah, pri čemer je mogoče doseči največ 100 točk za posamezno progo. Večje število točk pomeni večjo upravičenost do pomoči. V primeru, da bi dva vlagatelja za isto letalsko progo v posameznem roku dosegla enako število točk, bo do pomoči upravičen tisti, ki doseže večje število točk pri tretjem merilu (število povezav z namembnega letališča). 



[bookmark: _Toc129072997]4.3.1 VREDNOTENJE OSNOVNIH MERIL 

	
	MERILO - UTEŽ
	SKUPINA A NA PREDNOSTNEM SEZNAMU (I.) IN  DODATNI SEZNAM (III.)
	SKUPINA B NA PREDNOSTNEM SEZNAMU (I.) IN DOPOLNILNI SEZNAM (II.)

	1.
	Število dodatno prepeljanih potnikov v enem letu
	Največ 5
	Največ 10

	2.
	Letenje v časovnem bloku
	Največ 15
	Največ 20

	3.
	Število letalskih povezav letalskega prevoznika iz namembnega letališča
	Največ 40
	Največ 5

	4. 
	Red letenja (frekvence) na letališča Republike Slovenije, na katerih se opravlja mednarodni zračni prevoz potnikov
	Največ 30
	Največ 40

	5.
	Višina letalske prevoznine
	Največ 5
	Največ 20

	6.
	Doseganje trajnosti v letalstvu
	Največ 5
	Največ 5

	SKUPAJ
	
	NAJVEČ 100
	NAJVEČ 100




[bookmark: _Toc129072998]4.3.2 RAZČLENITEV OSNOVNIH MERIL

	
	MERILO
	
	SKUPINA A NA PREDNOSTNEM SEZNAMU (I.) IN DODATNI SEZNAM (III.)
	SKUPINA B NA PREDNOSTNEM SEZNAMU (I.) IN DOPOLNILNI SEZNAM (II.)

	1.
	Število dodatno prepeljanih potnikov v enem letu
	Lestvično točkovanje od predvidenega največjega do najnižjega števila potnikov v enem letu
	5, 3, 0
	10, 8, 5, 0






	2.
	Letenje v časovnem bloku
	a. odhod iz letališča na ozemlju Republike Slovenije od 6.00 do 9.00 najmanj 50% letov)
	10
	13

	
	
	b. prihod na letališče na ozemlju Republike Slovenije od 19.00 do 23.00 (najmanj 50% letov)
	5
	7

	3.
	Število letalskih povezav letalskega prevoznika iz namembnega letališča
	Lestvično točkovanje od največjega do najnižjega števila 
neposrednih letov iz namembnega letališča z isto vozovnico
	40, 30, 20, 0
	5, 4. 3, 2, 1, 0

	4. 
	Red letenja na letališča Republike Slovenije, na katerih se opravlja mednarodni zračni prevoz potnikov
	Lestvično točkovanje od največjega do najnižjega števila odhodnih letov iz Slovenije na teden
	30, 20, 10, 0
	40, 30, 20, 10, 0

	5.
	Višina letalske prevoznine
	Lestvično točkovanje od najnižje do najvišje najvišje možne cene enosmerne vozovnice v ekonomskem razredu
	5, 3, 0
	20, 15, 10, 5, 0

	6.
	Doseganje trajnosti v letalstvu
	a. ukrepi za varstvo okolja v letalstvu (SAF in drugi alternativni viri goriv)
	1
	1

	
	
	b.  ukrepi nižanja hrupa, ki ga ustvarjajo letala
	1
	1

	
	
	c. ukrepi ravnanja prevoznika  z odpadno embalažo in drugimi odpadki
	3
	3

	
	
	
	SKUPAJ 
NAJVEČ 100
	SKUPAJ NAJVEČ 100

